Държавен вестник, бр. 96, 2012 г., стр. 100

СТР.  100	
Д Ъ Р Ж А В Е Н  В Е С Т Н И К 	
БРОЙ  96
дружества за 2007 г. постигнатото ниво на броя 
СВО, при които е установено налягане по-високо 
от нормативно определеното, е 55,3 %. Нивото 
на случаи с по-ниско от нормативното налягане 
е по-малко – 36,6 %.
Експлоатация на канализационната мрежа и 
пречистване на отпадъчни води
Изграждането и поддържането на канализацион­
ната мрежа в анализираните ВиК дружества е под­
ценена дейност. Дори големи градове – областни 
центрове, не са изцяло канализирани. Недостатъчна 
е степента на изграденост на канализационната 
мрежа в по-малките градове и селата. 
Експлоатационните проблеми с канализацията 
възникват основно от: неправилно оразмерени 
участъци от канализационната мрежа (с по-малка 
пропускателна способност), съществуването на 
участъци с обратни наклони, чести запушвания 
на канализационните отклонения от неправилната 
експлоатация и лошокачественото строителство. В 
някои жилищни комплекси има заустени канали­
зационни отклонения (битови води) в дъждовните 
профили, които заедно с липса на техника за из­
чистване на наносите, наслагвани през годините, 
и честите кражби на капаците на уличните кана­
лизационни шахти допълват проблемните области 
при експлоатация на канализационната мрежа.
Авариите, които възникват в канализационната 
мрежа, са причинени от запушвания или пропадане 
(разместване) на тръбите; пропадане на участъци 
от нея, частично пропадане на ревизионни шахти; 
кражба на решетки на уличните оттоци и капаци 
на ревизионните шахти. Нивото на броя аварии 
на канализационната мрежа спрямо дължината 
є е 1,25.
В най-често срещания случай ПСОВ обхва­
щат водите на областния град и на съседните 
му населени места. В населените места извън 
областния център по правило отпадъчните води 
не се пречистват и директно се заустват в реки 
или дерета. 
С изключение на новоизградените модерни 
и модернизирани стари пречиствателни станции 
състоянието на ПСОВ е проблематично. Повечето 
от тези инсталации имат проблеми с биологичното 
стъпало на пречистване. Цялостната технология 
на пречистване на водите е доста остаряла и не 
отговаря на съвременните изисквания. Въпреки 
усилията е налице бавно въвеждане на нови ПСОВ. 
Информационни управленски технологии
Дружествата се стремят към поетапно ком­
пютъризиране на всички отдели и дейности и 
свързването им в една обща компютърна мрежа, 
позволяваща връзка и обмен на информация между 
всички отдели. В момента най-често със самос­
тоятелни мрежи работят и обслужват дейността 
си отделите „Инкасо“ и „Финансово-счетоводен“ 
във ВиК дружествата. 
В другите управленски звена, като планиране, 
ценообразуване, техническия отдел и кадастър, 
ТРЗ и персонал, административния отдел и диспе­
черските пунктове в централата на дружествата, 
най-често се срещат самостоятелни компютърни 
работни места.
Неразвитата инфраструктура и комуникации в 
по-малките населени места затруднява развитието 
и разширението на компютъризацията по селищата 
и техническите райони.
Обслужване на потребителите
Плащането на сметките от клиенти на друже­
ствата се извършва по банков път – при големите 
предприятия, или в специално открити за целта 
каси в центрове за обслужване на населението 
или в офиси на самите дружества.
За отчитане на плащанията и издаване на 
съответни документи в дружествата се използва 
специализиран софтуер. Постъпващите от изгра­
дените каси данни се обработват от звената за 
информационно обслужване и се предоставят на 
финансово-счетоводното направление.
Сериозен проблем с нарастващо значение за 
дружествата са несъбраните вземания от техни 
клиенти. Тези вземания се увеличават и са осо­
бено характерни след периоди на увеличаване на 
цените на водата. ВиК дружествата се опитват за 
прилагат различни форми на въздействие за съби­
ране на дължимите си вземания. Така например, 
гратисният период за плащане, през който не се 
начисляват лихви за населението, е 30 дни от 
датата на възникване на плащането, а за фирми 
и бюджетни учреждения – 15 дни.
Общо 27 ВиК дружества имат собствена ин­
тернет страница. Малко на брой ВиК дружества 
притежават сертификат по ISO 9001 и 14000.
В дружествата има опити за прилагане на сис­
тема за приемане и отговор на жалби. Устните 
жалби и оплаквания се приемат и регистрират в 
централата на дружествата. Писмените жалби се 
регистрират в специален регистър. 
Транспорт и поддръжка на транспортния парк
Транспортният парк на ВиК дружествата е 
твърде разнообразен и се състои от леки и леко­
товарни автомобили, багери, самосвали, товарни 
автомобили, автокранове, специални автомобили, 
лаборатория за откриване на течове, работилница, 
каналочистачни машини и автобуси. По-голяма 
част от транспортната техника е произведена в 
началото на 90-те години и е с изтекъл аморти­
зационен срок.
Транспортната техника физически е разпределе­
на за ползване по експлоатационни и технически 
райони. Една част от нея е на разположение на 
централата на дружеството. Степента на центра­
лизация е различна в дружествата, а също така 
зависи от възприетата система на обслужване на 
автопарка. Повечето ВиК дружества предпочитат 
сами да извършват поддръжката на автомобилния 
парк. Аргументите за това са в специализира­
ността на техниката и липсата на частни фирми, 
които предлагат такова обслужване. Заедно с 
предимствата трябва да се отчете, че тази система 
икономически не е рационална, защото понякога 
се налага транспортиране на 50 – 60 и повече ки­
лометра на повредените машини за извършване 
на ремонтна дейност.
Честото авариране на разнородната и сравни­
телно стара техника е основният проблем, с който 
се сблъскват дружествата при използването є. Това 
налага поддържането на значителен брой квали­
фициран персонал от автомонтьори, ел. техници, 
заварчици и шлосер-монтьори, които извършват 
планово-профилактични ремонти (ППР), текущи 
и основни ремонти.